A4-0075/99

Πρόταση κανονισμού του Συμβουλίου (ΕΚ) για την τροποποίηση του κανονισμού (ΕΟΚ) αριθ. 3577/92 για την εφαρμογή της αρχής της ελεύθερης κυκλοφορίας των υπηρεσιών στις θαλάσσιες μεταφορές στο εσωτερικό των κρατών μελών (θαλάσσιες ενδομεταφορές - cabotage)(COM(98)0251 - C4-0423/98 - 98/0158(SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

ΑΡΘΡΟ 1

Άρθρο 3, παράγραφος 1 (κανονισμός (ΕΟΚ) αριθ. 3577/92)

>Αρχικό κείμενο>

1. Για σκάφη που εκτελούν υπηρεσίες ενδομεταφορών διαφορετικές από τις αναφερόμενες στην παράγραφο 2, όλα τα θέματα σχετικά με την επάνδρωση του σκάφους εμπίπτουν στην αρμοδιότητα του κράτους στο οποίο είναι νηολογημένο το σκάφος (κράτος της σημαίας), εκτός αν πρόκειται για σκάφη κάτω των 650 GT, στα οποία μπορούν να εφαρμόζονται οι όροι που ισχύουν στο κράτος όπου το σκάφος εκτελεί τις υπηρεσίες (κράτος υποδοχής).

>Κείμενο μετά την ψηφοφορία στο ΕΚ>

Διαγράφεται

(Τροπολογία 2)

ΑΡΘΡΟ 1

Άρθρο 3, παράγραφος 2 (κανονισμός (ΕΟΚ) αριθ. 3577/92)

>Αρχικό κείμενο>

2. Για σκάφη που εκτελούν τακτικές υπηρεσίες επιβατικών μεταφορών και πορθμείων, περιλαμβανομένων των μικτών ενδομεταφορών επιβατών/φορτίων και των τακτικών υπηρεσιών με κρουαζιερόπλοια, εφαρμόζονται ως προς το ποσοστό κοινοτικών υπηκόων που απαιτείται για την επάνδρωση (δηλαδή όλο το προσωπικό που απασχολείται επί του σκάφους) οι κανόνες που ισχύουν στο κράτος υποδοχής. Όλα τα λοιπά θέματα σχετικά με την επάνδρωση εμπίπτουν στην αρμοδιότητα του κράτους της σημαίας.

>Κείμενο μετά την ψηφοφορία στο ΕΚ>

Διαγράφεται

(Τροπολογία 3)

ΑΡΘΡΟ 1

Άρθρο 3, παράγραφος 3 (κανονισμός (ΕΟΚ) αριθ. 3577/92)

>Αρχικό κείμενο>

3. Όταν το κράτος υποδοχής επιτρέπει σε υπηκόους τρίτων χωρών να απασχολούνται σε σκάφη τα οποία εκτελούν τις θαλάσσιες ενδομεταφορές που αναφέρονται στην παράγραφο 2, το κράτος μέλος απαιτεί εκείνα τα μέλη της επάνδρωσης να έχουν την ίδια μεταχείριση, τους όρους και τις συνθήκες απασχόλησης ως διαμένοντες στο κράτος μέλος της σημαίας. Το κράτος υποδοχής εφαρμόζει τους δικούς του όρους και συνθήκες απασχόλησης σε ναυτικούς από τρίτες χώρες απασχολούμενους σε σκάφη υπό τη σημαία του τα οποία εκτελούν τις εν λόγω μεταφορές.

>Κείμενο μετά την ψηφοφορία στο ΕΚ>

Διαγράφεται

(Τροπολογία 4)

ΑΡΘΡΟ 1

Άρθρο 3, παράγραφος 3α (νέα) (κανονισμός (ΕΟΚ) αριθ. 3577/92)

>Αρχικό κείμενο>

>Κείμενο μετά την ψηφοφορία στο ΕΚ>

3α. H Επιτροπή παρακολουθεί τον οικονομικό και κοινωνικό αντίκτυπο της απελευθέρωσης των νησιωτικών υπηρεσιών ενδομεταφορών και θα υποβάλει έκθεση προς το Συμβούλιο και το Ευρωπαϊκό Κοινοβούλιο όχι αργότερα από την 1η Ιανουαρίου 2001.

>Αρχικό κείμενο>

>Κείμενο μετά την ψηφοφορία στο ΕΚ>

Με βάση την εν λόγω έκθεση, η Επιτροπή θα υποβάλει πρόταση προς το Συμβούλιο και το Ευρωπαϊκό Κοινοβούλιο εν όψει της οριστικοποίησης του καθεστώτος το οποίο θα εγκρίνουν το Συμβούλιο και το Κοινοβούλιο, σε εύθετο χρόνο και πριν από την 1η Ιανουαρίου 2003.

Νομοθετικό ψήφισμα που αποτελεί τη γνώμη του Κοινοβουλίου σχετικά με την πρόταση κανονισμού του Συμβουλίου (ΕΚ) για την τροποποίηση του κανονισμού (ΕΟΚ) αριθ. 3577/92 για την εφαρμογή της αρχής της ελεύθερης κυκλοφορίας των υπηρεσιών στις θαλάσσιες μεταφορές στο εσωτερικό των κρατών μελών (θαλάσσιες ενδομεταφορές - cabotage) (COM(98)0251 - C4-0423/98 - 98/0158(SYN)) (Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0251 - 98/0158(SYN)) ((ΕΕ C 213 της 9.7.1998, σελ. 16.)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 189 γ και 84, παράγραφος 2 της Συνθήκης ΕΚ (C4-0423/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Μεταφορών και Τουρισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A4-0075/99),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να κινηθεί η διαδικασία συνεννόησης, σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει, σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.